CELEX: 22019D1040
Language: et
Date: 2017-09-22 00:00:00
Title: EMP ühiskomitee otsus nr 152/2017, 22. september 2017, millega muudetakse EMP lepingu I lisa „Veterinaar- ja fütosanitaarküsimused“ [2019/1040]

27.6.2019   
               
               
                  ET
               
               
                  Euroopa Liidu Teataja
               
               
                  L 174/4
               
            
         EMP ÜHISKOMITEE OTSUS
         nr 152/2017,
         22. september 2017,
         millega muudetakse EMP lepingu I lisa „Veterinaar- ja fütosanitaarküsimused“ [2019/1040]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 7. veebruari 2017. aasta rakendusotsus (EL) 2017/223, millega antakse Brasiilias asuvale laborile luba teha seroloogilisi teste marutaudivastaste vaktsiinide tõhususe seireks koertel, kassidel ja valgetuhkrutel (1).
                  
               
                     (2)
                  
                  
                     EMP lepingusse tuleb inkorporeerida komisjoni 9. veebruari 2017. aasta rakendusotsus (EL) 2017/252, millega muudetakse otsuse 93/52/EMÜ II lisa seoses Extremadura autonoomse piirkonna ametlikult brutselloosist (B. melitensis) vabaks tunnistamisega ning otsuse 2003/467/EÜ lisasid seoses Hispaania teatavate piirkondade veisekarjade ametlikult tuberkuloosi- ja brutselloosivabaks tunnistamisega ning seoses Jersey ametlikult veiste ensootilisest leukoosist vabaks tunnistamisega (2).
                  
               
                     (3)
                  
                  
                     Käesolevas otsuses käsitletakse elusloomadega, välja arvatud kalade ja vesiviljelusloomadega seotud õigusakte. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
                  
               
                     (4)
                  
                  
                     Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (5)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa I peatükki muudetakse järgmiselt:
            
                        1.
                     
                     
                        Osa 4.2 punktidesse 14 (komisjoni otsus 93/52/EMÜ) ja 70 (komisjoni otsus 2003/467/EÜ) lisatakse järgmine taane:
                        
                                    „—
                                 
                                 
                                    
                                       32017 D 0252: komisjoni 9. veebruari 2017. aasta rakendusotsus (EL) 2017/252 (ELT L 37, 14.2.2017, lk 19).“
                                 
                              
                  
                        2.
                     
                     
                        Osas 4.2 lisatakse punkti 103 (komisjoni rakendusotsus (EL) 2017/9) järele järgmine punkt:
                        
                                    „104.
                                 
                                 
                                    
                                       32017 D 0223: komisjoni 7. veebruari 2017. aasta rakendusotsus (EL) 2017/223, millega antakse Brasiilias asuvale laborile luba teha seroloogilisi teste marutaudivastaste vaktsiinide tõhususe seireks koertel, kassidel ja valgetuhkrutel (ELT L 34, 9.2.2017, lk 34).
                                    Nimetatud õigusakti ei kohaldata Islandi suhtes.“
                                 
                              
                  
         
            Artikkel 2
            Rakendusotsuste (EL) 2017/223 ja (EL) 2017/252 norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 23. septembril 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 22. september 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 34, 9.2.2017, lk 34.
         
            (2)  ELT L 37, 14.2.2017, lk 19.
         
            (*1)  Põhiseadusest tulenevaid nõudeid ei ole nimetatud.